open-index/open-wikipedia-markdown huggingface dataset:
Pielonefritas

**Pielonefritas** – viršutinių šlapimo takų infekcija, apimanti inksto geldelę. Juo dažniau serga vaikai bei moterys. Manoma, įtakos turi makšties prieangio kolonizacija žarnyno bakterijomis. Rizikos veiksniai moterims yra dažni lytiniai santykiai, spermicidų naudojimas, ankstesnės šlapimo takų infekcijos, cukrinis diabetas. Komplikuotas pielonefritas gali išsivystyti sergant inkstų akmenlige.

Dažniausias visuomenėje įgyto pielonefrito sukėlėjas yra *Escherichia coli* (70-90 %), kiti: *Staphylococcus saprophyticus*, *Klebsiella spp.*, *Proteus spp.*, *Enterococcus spp.*, *Pseudomonas spp.*, *Enterobacter spp*. Pielonefrito simptomai yra karščiavimas, nugaros skausmas, cistito simptomai (dažnas, skausmingas šlapinimasis), pykinimas, vėmimas. Kliniškai tiriant nustatomas skausmingumas stuksenant nugaros srityje. Diagnozę patvirtina klinikinis šlapimo tyrimas (leukocitai, leukocitų cilindrai, teigiamas nitritų testas). Šlapimo pasėlis ir antibiotikograma padeda nustatyti sukėlėją bei jo jautrumą antibiotikams. Nekomplikuotas pielonefritas gydomas antibiotikais 7-14 dienų. Sunkesniais atvejais gali išsivystyti ūminis inkstų nepakankamumas, sepsinis šokas.
Lichtenšteino tarpeklis

**Lichtenšteino tarpeklis** () – labai siauras tarpeklis Austrijos Alpėse, apie 50 km nuo Zalcburgo. Tarpeklio sienų aukštis siekia net 300 metrų, o ilgis – 4 km. Lankytojams prieinamas nuo 1876 m.

## Nuorodos
* Oficiali tarpeklio svetainė
Ultimatumas

**Ultimatumas** – dokumentu arba žodžiu vienos arba kelių valstybių kitai valstybei pareikštas reikalavimas, kuriame yra grasinama imtis tam tikrų sankcijų arba kitokių priemonių, jeigu išsakytas reikalavimas bus per tam tikrą numatytą laikotarpį neįvykdytas. 

Taip pat šis terminas naudojamas ir kitose gyvenimo srityse tiesiog norint įvardinti kokį reikalavimą, kuris pateikiamas su grasinimu imtis priemonių.

## Šaltiniai
Benzenas

**Benzenas** arba **benzolas** – organinis cheminis junginys, kurio formulė C6H6. Benzenas yra aromatinis angliavandenilis. Tai bespalvis degus skystis su saldžiu kvapu. Kancerogeninis. Chemijos pramonėje tai svarbus tirpiklis, naudojamas gaminant vaistus, plastiką, sintetinį kaučiuką bei dažus. Natūraliai aptinkamas neapdirbtoje naftoje, bet dažnai sintezuojamas iš kitų naftos komponentų. Benzeną, kaip tirpiklį, vis dažniau keičia panašias savybes turintis toluenas.

Benzeno formulę nustatė vokiečių fizikas F.A. Kekulė.

## Poveikis sveikatai

Benzenas kartais pasitaiko maiste ir gėrimuose bandant juos konservuoti su natrio benzoatu. Jis dažnai pažymėtas konservanto kodu E210 ir E211 (angl. sodium benzoate). Šis junginys skyla rūgštingoje aplinkoje, pasitaikius vitaminui C, ar kitom rūgštingom medžiagom, ir sudaro benzeną. Neseniai mokslininkai pastebėjo, kad gaivinančiuose gėrimuose
benzeno kiekis yra pavojingas – kai kuriais atvejais net siekia ir viršija kancerogeninius (vėžį sukeliančius) lygius.

Benzenas taip pat naudojamas kaip benzino priedas. Europos mokslininkų tyrimai parodė, kad žmonės kasdien įkvepia apie 220 μg benzeno įprastose atmosferos salygose. Motoristai, besipildantys benzino baką degalais, įkvėpia papildomus 32 μg kaskart.

Benzeno buvimas aplinkoje gali sukelti rimtus sveikatos sutrikimus. Įkvėpus didelę dozę benzeno garų, gali ištikti mirtis, nuo mažų dozių gali prasidėti mieguistumas, galvos svaigimas, galvos skausmas, drebulys, padidėti širdies dažnis, netenkama sąmonės. Maisto, kuriame yra didelis kiekis benzeno, vartojimas gali sukelti vėmimą, pilvo dirginimą, galvos svaigimą, mieguistumą, gali padidėti širdies ritmas, prasidėti konvulsijos, ištikti mirtis.

Pagrindinis ilgalaikio buvimo benzeno turinčioje aplinkoje efektas – kaulų čiulpų pažeidimas, dėl kurio sumažėja raudonųjų kraujo kūnelių kiekis, dėl ko susergama anemija (mažakraujyste) ir leukemija.

## Nuorodos
Sulfatai

**Sulfatai** – sieros rūgšties druskos.

## Savybės
Sulfato jonas yra daugiaatomis anijonas, kurio formulė SO42−, molekulinė masė 96,06 (daltonai). Sulfato anijoną sudaro sieros atomas apsuptas keturių deguonies atomų, išsidėsčiusių tetraedriškai.

Sulfatai susidaro, šiam jonui susijungiant su katijonais, dažniausiai joniniu ryšiu, nors gali suformuoti ir kovalentinius cheminius ryšius (pvz., dialkilsulfatų atveju). Dauguma sulfato druskų yra tirpios vandenyje. Prie išimčių priskiriami praktiškai netirpūs kalcio sulfatas, stroncio sulfatas ir bario sulfatas (pastarojo ši savybė pritaikoma gravimetriniuose sulfatų tirpalų tyrimuose).

## Panaudojimas
Sulfatai yra svarbūs tiek biologinėse sistemose, tiek cheminėje pramonėje:
* Švino rūgštiniuose akumuliatoriuose paprastai naudojama sieros rūgštis H2SO4.
* Kai kurie anaerobiniai organizmai savo metaboliniuose procesuose naudoja sulfatus kaip elektronų akceptorius, pvz., gyvenantys prie hidroterminių šaltinių („Juodųjų rūkalių“) giliuose vandenyse.
* Vario sulfatas yra įprasta dumblių naikinimo priemonė. Namų ir žemės ūkyje naudojamas kaip fungicidas vadinamas mėlynuoju akmenėliu, taip pat naudojamas PCB plokščių nuėsdinimui.
* Magnio sulfatas (Epsomo druska) naudojama terapinėse voniose. Hidratas, gana populiarus namų medicinoje, vadinamas karčiąja druska arba angliškąja druska.
* Gipsas – hidratuotas kalcio sulfatas, naudojamas kaip tinkas statybose, apdailoje ir pan.
* Anhidritas – kalcio sulfatas, naudojamas apdailoje
* Sulfato jonas naudojamas kaip anijonas kai kuriuose katijoniniuose vaistuose.

## Sulfatai aplinkoje
Sulfatai į atmosferą patenka aerozolių pavidale, išskiriami deginant fosilinį kurą bei degant biomasei (augalams). Jie didina atmosferos ir kritulių rūgštingumą (rūgštusis lietus).

### Įtaka klimatui
Tiesioginis poveikis – sulfatai atmosferoje išsklaido šviesą, tokiu būdu didindami Žemės planetos albedą. Šis efektas mažina šiltnamio dujų sukeliamą šiltnamio efektą, tačiau nėra vientisai pasiskirstęs per atmosferą, veiksmingiausias netoli didelių pramoninių regionų.

Vienas iš netiesioginių poveikių yra Twomey efektas, kur sulfatiniai aerozoliai veikia kaip debesų kondensacijos branduoliai, tokiu būdu susidarant daugiau ir smulkesnių vandens lašelių, kas padidina šviesos atspindėjimą debesyse. Manoma, kad šis ir kiti netiesioginiai poveikiai (irgi susiję su debesimis) taip pat sukelia atmosferos vėsinimo efektą. Gali būti, kad sulfatų buvimas atmosferoje sušvelnina kai kurias pasaulinio atšilimo pasekmes.

## Sieros oksoanijonai
* SO52− persulfato;
* SO42− sulfato;
* SO32− sulfito;
* SO22− hiposulfito;
* S2O82− peroksidisulfato.
Stanislavas Petrovas

**Stanislavas Jevgrafovičius Petrovas** (; 1939 m. rugsėjo 7 d. – 2017 m. gegužės 19 d.) – Rusijos karinių pajėgų papulkininkis, 1983 m. rugsėjo 26 d. sustabdęs galimai prasidedantį Trečiąjį pasaulinį karą.

Jis tai padarė neperduodamas informacijos apie tariamai jau paleistas amerikietiškas balistines tarpkontinentines raketas, aukštesniems vadams, kurie turėjo įsakyti smogti atsakomąjį smūgį. Klaidingą informaciją, jog amerikiečiai atakuoja, jam pateikė sutrikusi kompiuterinė sistema. Ji teikė duomenis, jog viena po kitos leidžiamos amerikiečių balistinės raketos. Pagal turimus nurodymus, S. Petrovas turėjo perduoti informaciją aukščiau, kad būtų duotas įsakymas tuojau pat smogti atsakomąjį smūgį, tačiau intuicija jam sakė, jog kompiuterio duomenys klaidingi. Įtarimą kėlė tai, jog buvo paleista tik keletas raketų bei tai, jog jos visos buvo paleistos iš vieno taško.

Vėliau tarybiniai kariškiai yra tvirtinę, jog vienos sistemos teikiama informacija nėra pakankama iššauti atsakomąsias raketas, ir jog atsakomajam smūgiui buvo būtina gauti patvirtinimą iš kitų duomenų šaltinių. Vis dėlto ši istorija pati kelia abejonių, ar Petrovo budėjimo metu ir vietoje šių papildomų saugumo protokolų buvo laikomasi.

Petrovo sprendimą paleisti raketas būtų galėjęs sustabdyti tik generalinis sekretorius Jurijus Andropovas, jei jis tą būtų spėjęs padaryti per dešimtį jam skirtų minučių. Raketos būtų buvusios paleistos, jei per tas dešimtį minučių nebūtų pavykę susisiekti. Incidentas vyko per patį Šaltojo karo įkarštį.

Šis incidentas iki 1998 metų buvo slepiamas kaip karinė paslaptis. Tarybų Sąjungos karinė sistema nenubaudė įsakymo nevykdžiusio karininko, tačiau taip pat ir niekuo jo nepaskatino bei neapdovanojo. Jo iš pradžių daug žadanti kariškio karjera nutrūko, palaipsniui gaunant vis mažiau reikšmingus postus.

## Taip pat skaitykite
* Vasilijus Archipovas

## Nuorodos
* «Тот, который не нажал». Двадцать с лишним лет назад Станислав Петров спас мир от термоядерной войны.
* lenta.ru Награждение Станислава Петрова специальной премией.
Varninis rojaus paukštis

**Varninis rojaus paukštis** (*Lycocorax pyrrhopterus*) – žvirblinių (*Passeriformes*) būrio rojaus paukščių (*Paradisaeidae*) šeimos paukštis.

Panašus į varną. Kūnas iki 34 cm ilgio, plunksnų danga juoda. Snapas juodas, akys tamsiai raudonos. Balsas panašus į šuns lojimą. Abi lytys panašios. Patelė truputį maženė už patiną.

Endeminė rūšis. Paplitęs Indonezijoje, Malukų salų lygumų miškuose. Minta vaisiais ir nariuotakojais.
Žalioji manukodija

**Žalioji manukodija** (*Manucodia chalybata*) – žvirblinių (*Passeriformes*) būrio rojaus paukščių (*Paradisaeidae*) šeimos paukštis.

Kūnas iki 36 cm ilgio, plunksnų danga žalsvai mėlyna, juoda ir rausva, žvilganti. Uodega ilga, akių rainelė raudona, krūtinės plunksnos vaivorykštinės žalios. Abi lytys panašios, patelė mažesnė.

Paplitusi Naujoje Gvinėjoje ir gretimose salose lygumų ir kalnų miškuose. Minta vaisiais.

Įrašyta į Tarptautinę raudonąją knygą.
Atimtis

**Atimtis** – aritmetinė operacija, kuria iš turimos sumos ir vieno dėmens randamas kitas dėmuo. 
Ieškomas dėmuo vadinamas *skirtumu*, suma – *turiniu*, duotasis dėmuo – *atėminiu*. Atimties operacija žymima minusu. Atimties pavyzdys:

: 10 - 7 = 3

Čia 10 – turinys, 7 – atėminys, o 3 – skirtumas.

Atimtis yra priešinga sudėčiai.

## Šaltiniai

## Literatūra
* M. Vygodskis, „Elementarinės matematikos žinynas“, Šviesa, Kaunas, 1967

## Nuorodos
Ford Fusion

**Ford Fusion** vardas yra naudojamas dviem skirtingiems automobiliams, kuriuos gamina Ford Motor Company.
* Ford Fusion (Europos) – 2002 metais pradėtas gaminti automobilis, kuris yra parduodamas Europoje ir Indijoje;
* Ford Fusion (Šiaurės Amerikos) – 2006 metais pradėtas gaminti automobilis, kuris yra parduodamas Šiaurės Amerikoje.
Manukodija trimitininkė

**Manukodija trimitininkė** (*Manucodia keraudrenii*) – žvirblinių (*Passeriformes*) būrio rojaus paukščių (*Paradisaeidae*) šeimos paukštis.

Kūnas iki 31 cm ilgio. Galva su ragus primenančiu plunksnų kuokštų kuodu. Plunksnų danga žvilganti, juosva, mėlyna, žalia ir rausva. Akių rainelė raudona, snapas, kojos ir burna juosvos spalvos. Patelė panaši į patiną, bet mažesnė ir blankesnių spalvų.

Paplitusi Australijos šiaurės rytinėje dalyje, Naujoje Gvinėjoje ir kaimyninėse salose. Gyvena lygumų drėgnuose miškuose. Minta vaisiais ir nariuotakojais. Patinas monogamas.

Rūšis taip pavadinta dėl stipraus ir skambaus trimitą primenančio balso.

Įrašyta į Tarptautinę raudonąją knygą.
Krikštatėvis (filmas)

**Krikštatėvis** – epinis kriminalinis filmas, pasakojantis apie 1945–1955 m. veikiančią organizuoto nusikalstatumo grupuotę, ją valdančią giminę ir jos santykius.

Plačiai pripažįstamas kaip žymus, teigiamai vertinamas filmas.

Mario Puzo scenarijų rašė besiremdamas savo romanu „Krikštatėvis“.

Pelningiausias 1972 m. filmas JAV ir kurį laiką pelningiausias kino istorijoje, bilietų kasose viso surinkęs 246–287 mln. JAV dol.

Vėliau pastatytos dar dvi filmo dalys: „Krikštatėvis 2“ (1974 m.) ir „Krikštatėvis 3“ (1990 m.).

## Aktoriai
: *Aktorius – vaidmuo*

* Marlon Brando – Vitas Korleonė, Korleonių šeimos donas, turintis keturis palikuonis: Sonį, Fredį, Maiklą, ir Konę, žmoną Karmelą.
* Al Pacino – Maiklas Korleonė, Vito ir Karmelos Korleonių jauniausias sūnus. Nesenai grįžo iš Antrojo pasaulinio karo. Pradžioj demonstratyviai atsiriboja nuo Korleonių šeimos nusikalstamu verslu.
* James Kaan – Santinas „Sonis“ Korleonė. Vyriausias Vito Korleonės sūnus.
* Robert Duvall – Tomas Heigenas; įvaikino Vitas Korleonė. Dono teisininkas ir patarėjas, kitaip *[[consigliere]]*.
* Diane Keaton – Kei Adams; Maiklo Korleonės sužadėtinė, vėliau žmona ir vaikų motina.
* John Cazale – Fredis Korleonė; vidurinis Vito Korleonės sūnus.
* Talia Shire – Konstancija „Konė“ Korleonė, vienintelė Vito ir Karmelos Korleonių dukra; Karlo Ricio žmona.
* Richard S. Castellano – Peteris "Pitas" Klemenca, Korleonių šeimos *[[caporegime]]*.
* Abe Vigoda – Salvadoras „Salas“ Tesijas, kitas Korleonių šeimos *caporegime*.
* Al Lettieri – Virgilas „Turkas“ Solozo, prekeivis heroinu susijęs su Tatalijų šeima.
* Sterling Hayden – NYPD kapitonas Maklaskis, korumpuotas policijos kapitonas.
* Gianni Russo – Karlas Ricis, Konės Korleonės vyras.
* Lenny Montana – Lukas Brazis, V. Korleonės samdomas žudikas.
* Richard Conte – Emilijus Barzinis, Barzinių šeimos donas.
* Al Martino – Džonis Fonteinas, populiarus aktorius ir dainininkas, Vito Korleonės krikštasūnis.
* John Marley – Džekas Volcas, įtakingas Holivudo prodiuseris.
* Alex Rocco – Mo Grynas, vieno Las Vegaso viešbučio savininkas.
* Morgana King – Karmela Korleonė, Vito Korleonės žmona.
* John Martino – Polis Gatas
* Victor Rendina – Filipas Tatalja, Tataljų šeimos donas.
* Simonetta Stefanelli – Apolonija Viteli-Korleonė, nepaprastai graži mergina, kurią Maiklas susitinka Sicilijoje ir veda.
* Louis Guss – donas Salučis.
* Tom Rosqui – Rokas Lamponė, Korleonių šeimos kareivis, vėliau tapęs *caporegime*.
* Richard Bright – Alas Neris, Maiklo Korleonės asmens sargybinis, vėliau tapęs *caporegime*.
* Julie Gregg – Sandra Korleonė, Sonio Korleonės žmona.

## Išnašos
Plutono projektas

**Plutono projektas** buvo 1957 m. pradėtas vystyti projektas, skirtas sukurti tarpžemyninę sparnuotąją raketą branduoliniu varikliu.

Pagal sumanymą, raketa turėjo „ryti“ priešais esantį orą, kurį viduje esantis branduolinis reaktorius būtų kaitinęs iki labai aukštų temperatūrų. Įkaitęs (ir išsiplėtęs) oras dideliu spaudimu veržtųsi pro išmetamąsias angas, varydamas raketą. Toks variklis galėjo veikti tik skrendant mažiausiai triskart didesniu nei garso greičiu, todėl raketai paleisti buvo reikalinga papildoma, įprastos konstrukcijos pakopa. Dėl didelio radioaktyvumo (atsirandančio tik įjungus) toks variklis negalėjo varyti pilotuojamo aparato ar būti panaudotas pakartotinai.

Branduolinis variklis užtikrino labai didelį skridimo nuotolį: kartą paleista, tokia raketa galėjo daugelį mėnesių skrieti aplink Žemę ratu, kol bus nukreipta į taikinį (skirtingai nuo kosminių laivų, ji būtų skridusi neaukštai). Raketa turėjo nešti galingą branduolinį ginklą. Tačiau buvo svarstoma, ar jai apskritai reikalinga kovinė galvutė, nes skriejant žemai vien jos reaktoriaus radiacija bei didelio greičio kuriama smūgio banga jau buvo pakankamai naikinančios.

Į projektą buvo investuota apie 1,2 milijono dolerių. Buvo pagaminti ir sėkmingai bandyti pirmieji tokie varikliai. Tačiau galop šio sumanymo buvo atsisakyta, pasirenkant paprastesnes balistines raketas.
Ford Escort

**Ford Escort** buvo kompaktinės klasės automobilis, kurį Ford Motor Company gamino tarp 1967 ir 2003 m. Iš tikrųjų Escort buvo europietiškas automobilis, tačiau buvo gaminama ir kiek kitokia automobilio versija, skirta Šiaurės Amerikos rinkai.

Escort vardas pirmą kartą buvo panaudotas Jungtinėje Karalystėje gaminamam Ford Squire modeliui tarp 1955–1959 m.

Daugiau informacijos rasite čia:
* Ford Escort (Europos);
* Ford Escort (Šiaurės Amerikos).
Garbanotakuodė manukodija

**Garbanotakuodė manukodija** (*Manucodia comrii*) – žvirblinių (*Passeriformes*) būrio rojaus paukščių (*Paradisaeidae*) šeimos paukštis.

Kūnas iki 43 cm ilgio. Plunksnų danga žvilganti, juodos, raudonos ir žalios spalvos. Akių rainelė raudona. Krūtinė ir kaklas su gelsvai žalios spalvos susigarbanavusiomis plunksnomis. Galvos plunksnos garbanotos, uodegos susuktos. Abi lytys panašios, tik patelė mažesnė.

Naujosios Gvinėjos endeminė rūšis. Minta vaisiais.

Įrašyta į Tarptautinę raudonąją knygą.
Riabušinskiai

**Riabušinskiai** () – rusų verslininkų dinastija.

Dinastijos pradininkai – valstiečiai broliai Vasilijus Michailovičius (*Василий Михайлович*) ir Pavelas Michailovičius (*Павел Михайлович*), XIX a. 3 dešimtmetyje atidarę keletą tekstilės fabrikų.

1867 m. broliai įkūrė prekybos namus „Broliai P. ir V. Riabušinskiai“ (*П. и В. Братья Рябушинские*), 1887 m. reorganizuotus į verslovę „P. M. Riabušinskio ir sūnaus manufaktūrų bendrija" (*Товарищество мануфактур П. М. Рябушинского с сыновьями*).

Šeimos verslą paveldėjo Pavelo sūnūs:

* Pavelas Pavlovičius Riabušinskis,
* Vladimiras Pavlovičius Riabušinskis (*Владимир Павлович Рябушинский*),
* Stepanas Pavlovičius Riabušinskis (*Степан Павлович Рябушинский*),
* Michailas Pavlovičius Riabušinskis (*Михаил Павлович Рябушинский*),
* Pavlovičius Riabušinskis (*Николай Павлович Рябушинский*)
* kiti sūnūs (iš viso 8).

1902 m. sūnūs įkūrė įmonę „Brolių Riabušinskių bankininkystės namai“ (*Банкирский дом братьев Рябушинских*), 1912 m. pertvarkė į bendrovę „Maskvos bankas" (*Mосковский банк*).

Broliai buvo vieni iš Progresyvistų partijos („Прогрессисты") lyderių, leido laikraštį „Rusijos rytas“ (*Утро России*). Vėliau išgarsėjo kaip meno kolekcionininkai, rinkę dailės kūrinius; Stepanas Pavlovičius Riabušinskis išgarsėjo savo ikonų rinkiniu). Broliai Riabušinskiai po revoliucijos emigravo į Vakarus.

## Nuorodos
* Biografiniai duomenys
Jelena Baturina

**Jelena Nikolajevna Baturina** (*Елена Николаевна Батурина*, g. 1963 m. kovo 8 d.) – rusų verslininkė, Maskvos mero J. Lužkovo žmona.

Jelena Baturina – stambio statybų ir investicinės grupės „Inteko“ (*[[Интеко]]*) savinininkė. Žurnalo „Forbes" duomenimis, pati turtingiausia Rusijos moteris (turtas vertinamas 2,3 mlrd. JAV dol.).

Jelena Baturina baigė Maskvos Sergo Ordžinikidžės valdymo institutą. Nuo 1991 m. verslininkė; ištekėjo už J. Lužkovo. Verslininkė augina 2 dukras – Alioną (* 1992 m.) ir Olgą (* 1994 m.).

## Publikacijos dėl galimo protegavimo

Rusijos žiniasklaidoje buvo pateikti duomenys apie „Inteko" grupės laimimus viešuosius pirkimus, užsakymus, gaunamus iš Maskvos miesto esą būtent dėl Baturinos artimų ryšių su miesto valdžia. Verslo žurnalas „Forbes“ (rusiškame leidime) perspausdino šią informaciją straipsnyje, kuriame leista suprasti, kad verslininkės verslas (įmonių grupė) turėjo naudos jos vyro pareigų dėka. Baturina apskundė teismui prestižinį verslo žurnalą. Maskvos teismas pripažino pažeidus žurnalistinę etiką bei priteisė simbolinę (atsižvelgiant į šalių turtinę padėtį) sumą, lygią apie 4 000 dol.

Po teismo sprendimo, kuriuo buvo patenkintas ieškinys, žiniasklaidoje iškeltos abejonės dėl netinkamų Rusijos žiniasklaidos laisvės garantijų, tokiais Rusijos Federacijos valdžios institucijų sprendimais bandant varžyti informacijos skleidimo laisvę, siekiant užtikrint viešosios valdžios kontrolę.

## Nuorodos (rusų, lietuvių k.)
* J. Baturinos biografija Lentapedija
* Pranešimas apie galimą korupciją
* A. Lebedevas: INTEKO – akivaizdus abipusiai naudingo bendradarbiavimo tarp valstybės valdininko bei jo artimo giminaičio 
* Turtingiausia Rusijos moteris Jelena Baturina laimėjo teismo procesą dėl šmeižto prieš verslo žurnalą „Forbes“  lrt. lt
Ford Focus

**Ford Focus** gali reikšti du skirtingus automobilius:
* Ford Focus (Tarptautinis) – kompaktinės klasės automobilis, kurį Ford Motor Company gamina beveik visoms Ford rinkoms pasaulyje;
* Ford Focus (Šiaurės Amerikos) – kompaktinės klasės automobilis, kurį Ford Motor Company gamino Šiaurės Amerikos rinkai.
Daugyba

**Daugyba** – dvinarė aritmetinė operacija. Pirmasis jos operandas vadinamas *dauginiu*, antrasis – *daugikliu*, o rezultatas – *sandauga*. Natūrinių skaičių aibėje daugybos veiksmas reiškia kelių vienodų dėmenų sumą:

: a \times n = \underbrace{a + \cdots + a}_n = \sum_{i=1}^{n}a

Daugybos pavyzdys:

: 5\times 3 = 15

Čia 5 – dauginys, 3 – daugiklis, o 15 – sandauga.

Daugyba gali būti žymima ne tik kryžiuku (×), bet ir tašku arba žvaigždute. Kartais, kai nekyla dviprasmybių, daugybos ženklas ir visai praleidžiamas. Pavyzdžiui, visi šie užrašai žymi tą pačią daugybą:

: a\times b = c
: a\cdot b = c 
: a * b = c\ 
: ab = c\ 

Keleto skaičių daugyba gali būti sutrumpintai žymima ir pi didžiąja:

:  \prod_{i=m}^{n} x_{i} = x_{m} \cdot x_{m+1} \cdot x_{m+2} \cdot \,\,\ldots\,\, \cdot x_{n-1} \cdot x_{n}. 

Skaičių daugyba yra apibrėžta taip pat ir atvejams kuomet yra tik vienas dauginamasis (sandauga lygi šio dauginamojo reikšmei), ir kai nėra jokių dauginamųjų (tuščioji sandauga, lygi vienetui). Būtent todėl 0! = 1, bet 1! irgi lygus 1.

Yra apibrėžiama ir kitų matematinių objektų (sveikųjų skaičių, kompleksinių skaičių, matricų ir pan.) daugyba. Paprastai tai būna natūrinių skaičių daugybos apibendrinimas.

Daugybos ženklą × 1631 m. pasiūlė anglų matematikas Viljamas Ortredas (1574–1660).

## Taip pat skaitykite
* Daugybos lentelė
* Faktorialas

## Išnašos

## Šaltiniai
* M. Vygodskis, „Elementarinės matematikos žinynas“, Šviesa, Kaunas, 1967

## Nuorodos
Natrio karbonatas

**Natrio karbonatas** arba **kalcinuota soda** – natrio ir angliarūgštės druska. Gerai tirpsta vandenyje išskirdami šilumos, nes susidaro dekahidratas (Na2CO3·10H2O), vadinamas *skalbiamąja soda*. Pavadinimas *soda* yra kilęs iš augalo druskės *[[Salsola soda]]*, kurio pelenai buvo naudojami natrio karbonato gamyboje, pavadinimo. Pavadinimas *kalcinuota soda* kilęs iš to, kad ji gaunama kaitinant iki aukštos temperatūros (kalcinuojant) hidratą.

Natrio karbonatas randamas kai kurių ežerų vandenyje ir anksčiau būdavo išgaunamas iš jūros žolių pelenų. 1861 m. Belgijos chemikas Ernestas Solvejus sukūrė metodą gaminti natrio karbonatui iš natrio chlorido pramoniniu būdu naudojant amoniaką. Šis Solvejaus procesas vyksta dideliame tuščiame bokšte. Jo apačioje kaitinamas kalcio karbonatas išskiria anglies dioksidą:

: CaCO3 → CaO + CO2

Iš viršaus į bokštą patenka koncentruotas natrio chlorido tirpalas ir amoniakas. Per juos leidžiant gautą anglies dioksidą gaunamas natrio hidrokarbonatas:

: NaCl + NH3 + CO2 + H2O → NaHCO3 + NH4Cl

Kaitinant natrio hidrokarbonatą gaunamas natrio karbonatas:

: 2NaHCO3 → Na2CO3 + H2O + CO2

Iš amonio chlorido tirpalo vėl gaunamas amoniakas:

: CaO + H2O → Ca(OH)2
: Ca(OH)2 + 2NH4Cl → CaCl2 + 2NH3 + 2H2O

Apie 1900 m. 90 % natrio karbonato buvo pagaminama naudojant šį procesą.

## Naudojimas
Natrio karbonatas naudojamas stiklo (taip pat ir elektrovakuuminio), naftos, muilo, tekstilės, popieriaus pramonėje. Jis taip pat naudojamas vandeniui minkštinti skalbiant.

## Šaltiniai

* R. Pajeda, E. Jasinskienė, E. Ramanauskas „Bendroji chemija“, Vilnius, „Mintis“, 1967
Juodagerklė astrapija

**Juodagerklė astrapija** (*Astrapia nigra*) – žvirblinių (*Passeriformes*) būrio rojaus paukščių (*Paradisaeidae*) šeimos paukštis.
Princesės Stefanijos astrapija

**Princesės Stefanijos astrapija** (*Astrapia stephaniae*) – žvirblinių (*Passeriformes*) būrio rojaus paukščių (*Paradisaeidae*) šeimos paukštis.
Astrapijos

**Astrapijos**, arba **astrapidos** (*Astrapia*) – žvirblinių (*Passeriformes*) būrio rojaus paukščių (*Paradisaeidae*) šeimos paukščių gentis.

Uodega nuo 22 iki 64 cm ilgio. Galvos, nugaros ir gerklės plunksnų apdaras žvilgantis, su žvynus primenančiu raštu.

Gyvena Naujojoje Gvinėjoje kalnų miškuose. Vietiniai gyventojai naikina dėl gražių plunksnų, reikalingų ritualams.

Gentyje 5 rūšys.

## Rūšys
* Juodagerklė astrapija (*Astrapia nigra*)
* Puošnioji astrapija (*Astrapia splendidissima*)
* Siaurauodegė astrapija (*Astrapia mayeri*)
* Princesės Stefanijos astrapija (*Astrapia stephaniae*)
* Rotčildo astrapija (*Astrapia rothschildi*)
Baltijos moterų krepšinio lyga

**BWBL** (, ) – nuo 1994 m. gegužės 21 iki 2018 m. vykdytas moterų krepšinio turnyras.
Prezidentas Vytenis Urba, generalinis sekretorius Eduardas Algimantas Ivašauskas.

## Laimėtojai

* 1994–1995 Kauno „Teo“
* 1995–1996 Kauno „Laisvė“
* 1996–1997 Kauno „Laisvė“
* 1997–1998 Rygos „RTU-Klondaika“
* 1998–1999 Minsko „Horizont“
* 1999–2000 Lietuvos „Telekomas“
* 2000–2001 Lietuvos „Telekomas“
* 2001–2002 Lietuvos „Telekomas“
* 2002–2003 Lietuvos „Telekomas“
* 2003–2004 Lietuvos „Telekomas“
* 2004–2005 Lietuvos „Telekomas“
* 2005–2006 Lietuvos „Telekomas“

## Šaltiniai
Šešiaplunksniai rojaus paukščiai

**Šešiaplunksniai rojaus paukščiai** (*Parotia*) – žvirblinių (*Passeriformes*) būrio rojaus paukščių (*Paradisaeidae*) šeimos paukščių gentis.

Charakteringas požymis – ant galvos ilgos šešios plunksnos su sustorėjusiais galais.

Paplitę Naujosios Gvinėjos kalnų rajonuose.

Gentyje 6 rūšys.

## Rūšys
* Vakarinė parotija (*Parotia sefilata*)
* Karalienės Karolinos parotija (*Parotia carolae*)
* Berlepšo parotija (*Parotia berlepschi*)
* Mėlynsprandė parotija (*Parotia lawesii*)
* Rytinė parotija (*Parotia helenae*)
* Vachneso parotija (*Parotia wahnesi*)
Nicolas Anelka

**Nikola Sebastijanas Anelka** (; g. 1979 m. kovo 14 d.) – buvęs Prancūzijos futbolininkas, Prancūzijos rinktinės žaidėjas.

Karjerą pradėjo Paris Saint-Germain FC klube.

Anelka Prancūzijos rinktinėje rungtyniavo nuo 1998 m. Pasaulio čempionate 2010 m. pateko į tarptautinio atgarsio susilaukusį skandalą kai varžybų Prancūzija–Meksika pertraukos metu apsižodžiavo su rinktinės treneriu Raimonu Domeneku, dėl to buvo pašalintas iš komandos. Susidariusia padėtimi susirūpino Prancūzijos prezidentas Nikola Sarkozy, tačiau rinktinė patyrė fiasko užimdama paskutinę vietą grupėje.

## Laimėjimai
* 1997–1998 FA Premier League su Arsenal
* 1997–1998 FA Taurė su Arsenal
* 1998–1999 Charity Shield su Arsenal
* 1999–2000 UEFA Čempionų Lyga su Real Madrid
* 2000 m. Europos futbolo čempionatas su Prancūzija
* 2001 FIFA Konfederacijų taurė su Prancūzija
* 2001–2002 UEFA Intertoto taurė su Paris Saint-Germain
* 2004–2005 Turkijos Premier superlyga su Fenerbahçe
* 2012–2013 Italijos Serie A su Juventus

## Dalyvavimas čempionatuose

|}

## Išnašos

## Nuorodos
*
Vakarinė parotija

**Vakarinė parotija** (*Parotia sefilata*) – žvirblinių (*Passeriformes*) būrio rojaus paukščių (*Paradisaeidae*) šeimos paukštis.

Aptinkama tik Paukščio Galvos pusiasalio miškuose ir Vakarų Naujosios Gvinėjos Vandameno pusiasalyje.

## Šaltiniai
Arūnas Klimavičius

**Arūnas Klimavičius** (g. 1982 m. spalio 15 d.) – Lietuvos futbolininkas, žaidęs gynėjo pozicijoje. Nuo 2020 m. Profesionalių futbolininkų asociacijos prezidentas.

## Biografija

Tėvas Albertas Klimavičius ir brolis Linas Klimavičius taip pat futbolininkai.

2020 m. įkūrė Profesionalių futbolininkų asociaciją (PFA Lietuva) ir buvo išrinktas šios asociacijos prezidentu.

### Klubinė karjera

Ilgą laiką žaidė „Ekrano“ klube, su kuriuo tapo Lietuvos čempionu.

2008 m. lapkričio pabaigoje paliko Maskvos „Dinamo“ klubą. 2009 m. kovo viduryje pasirašė kontraktą su Jakaterinburgo „Ural“ komanda. 2009 m. gruodžio 17 d. pasirašė dvejų metų kontraktą su Novosibirsko „Sibir“ komanda.

2017 m. gruodžio 12 d. pasirašė vienerių metų sutartį su Jonavos klubu. 2018 m. balandžio 16 d. oficialiai pranešta, kad sutartis nutraukta. 2018 m. birželio 4 d. pranešta, kad tapo FK Kauno Žalgiris nariu.

Pasibaigus 2019 m. futbolo sezonui buvo pranešta, kad Klimavičius baigia profesionalo karjerą.

### Nacionalinė rinktinė

2005-2019 m. buvo kviečiamas į nacionalinę Lietuvos rinktinę.

2008 m. kovo 26 dieną Vėtros stadione pelnė pergalingą įvartį draugiškose rungtynėse su Azerbaidžano rinktine.

## Pasiekimai

* A lygos čempionas: 2005 m.
* A lygos bronzos laimėtojas: 2017 m.
* Lietuvos Supertaurės laimėtojas: 2006 m.
* Baltijos taurė: 2005 m.

## Įvarčiai rinktinėje

## Šaltiniai

## Nuorodos
*
Vildšpicė

**Vildšpicė** () – kalnas Austrijoje, Tirolyje. Vildšpicė yra aukščiausia Ectalio Alpių kalnų (Centrinių Alpių dalis) viršukalnė, siekianti 3774 m, ir antra pagal aukštį Austrijoje po Grosgloknerio. Vildšpicė dėl daugybės ledynų ir lengvų maršrutų į jos viršūnę yra pamėgta turistų. Pirmą kartą pasiekta 1861 metais Leanderio Klotco. Netoli yra Insbrukas.

## Šaltiniai
Dunojaus-Aueno nacionalinis parkas

**Dunojaus-Aueno nacionalinis parkas** – saugoma gamtos teritorija Žemutinėje Austrijoje, netoli Vienos. Parko plotas yra 93 km². Parkas unikalus viena didžiausių Dunojaus salpų. Nacionalinio parko teritorijoje veisiasi daugiau nei 5000 gyvūnų rūšių, iš kurių 70 – nykstančios.
Apykaklėtasis rojaus paukštis

**Apykaklėtasis rojaus paukštis** (*Lophorina superba*) – žvirblinių (*Passeriformes*) būrio rojaus paukščių (*Paradisaeidae*) šeimos paukštis.
Noradrenalinas

**Noradrenalinas** (**norepinefrinas**) – katecholaminas bei fenetilaminas, kurio cheminė formulė yra C8H11NO3. Antinksčių išskiriamas į kraują kaip hormonas; taip pat kaip neurotransmiteris centrinėje bei simpatinėje nervų sistemose. Tai yra streso hormonas, veikiantis tas žmogaus smegenų sritis, kurios reguliuoja dėmesį bei reakcijas. Noradrenalinas ir adrenalinas (epinefrinas) yra vadinamojo „kovoti arba bėgti“ reflekso pagrindiniai reguliatoriai, tiesiogiai pagreitinantys širdies ritmą, gliukozės išlaisvinimą iš energijos atsargų bei raumenų pasiruošimą veiksmui.

Noradrenalinas išskiriamas, kai esant stresinei situacijai, aktyvuojama galvos smegenų kamieno sritis *locus caeruleus*; aktyvuoti neuronai perduoda signalus į įvairias sritis, tarp jų smegenų žievę, limbinę sistemą, stuburo smegenis.

## Išnašos
Pjautuvasnapiai rojaus paukščiai

**Pjautuvasnapiai rojaus paukščiai** (*Epimachus*) – žvirblinių (*Passeriformes*) būrio rojaus paukščių (*Paradisaeidae*) šeimos paukščių gentis.

Gentyje 4 rūšys.
## Rūšys
* Plačiauodegis pjautuvasnapis rojaus paukštis (*Epimachus fastuosus*)
* Rudasis pjautuvasnapis rojaus paukštis (*Epimachus meyeri*)
* Rudauodegis pjautuvasnapis rojaus paukštis (*Epimachus albertisi*)
* Šviesiasnapis rojaus paukštis (*Epimachus bruijnii*)
Aukštasis Tauernas

**Aukštasis Tauernas** () – aukščiausia Alpių kalnų grandinė į rytus nuo Brenerio perėjos bei aukščiausi Austrijos kalnai. Kalnai yra Centrinių Alpių dalis. Aukštasis Tauernas yra Austrijos Zalcburgo, Karintijos ir Tirolio žemėse, nedidelė dalis – Italijos Bolzano provincijoje.

Kalnus supa Zalcacho slėnis šiaurėje (atskiriantis juos nuo Kicbiuhelio Alpių), Muros slėnis ir Murtiorlo perėja rytuose (atskirianti Aukštąjį ir Žemąjį Tauerną), Dravos slėnis pietuose (atskiriantis kalnus nuo Pietinių Klintinių Alpių) ir Birnliukės perėja vakaruose (skiriantis kalnus nuo Cilertalio Alpių. Kalnuose yra įkurtas didžiausias Austrijos nacionalinis parkas (Aukštutinio Tauerno nacionalinis parkas).

Svarbiausios kalnų dalys yra (iš vakarų į rytus):
* Venedigerio grupė (apie 20 viršūnių nuo 3000 iki 3666&nbsp; m)
* Granatšpico grupė
* Gloknerio grupė (aukščiausia viršūnė – Grosglokneris 3798 m)
* Goldbergo grupė su Aukštuoju Zonbliku (3106&nbsp; m)
* Ankogelio grupė (Ankogelis (3246&nbsp; m) ir Hochalmšpicė (3360&nbsp; m))
* ryčiausia Aukštojo Tauerno dalis yra Hafnerio grupė, kurioje yra labiausiai į rytus nutolusios Alpių viršūnės virš 3000 metrų.

Piečiau pagrindinės Aukštojo Tauerno grandinės yra:
* Laziorlingo grupė (Laziorlingas, 3098&nbsp; m)
* Ryzerfernerio grupė (Hochgalas, 3436&nbsp; m)
* Šoberio grupė (Hochšoberis, 3240&nbsp; m)
* Kroiceko grupė (Polinikas, 2784&nbsp; m)
Wolf's Rain

**Wolf’s Rain** (; ) – japonų anime serialas ir manga komiksai. Anime sukūrė Tensai Okamura ir studija „BONES“, o manga – Toshitsugu Iida. Pirmą kartą Japonijoje serialas transliuotas 2003 m., nuo sausio 6 iki liepos 29 d. per Animax ir Fuji TV televizijas. Animacinis serialas Japonijoje užpildė pilną televizijos sezoną, nes jį sudarė 26 serijos. Be jų sukurti 4 OVA epizodai, Japonijoje DVD formatu išleisti 2004 metais. Serialo scenarijų sukūrė Keiko Nobumoto, plačiau žinoma kitu savo darbu „Cowboy Bebop“. Pagal animacinį serialą yra sukurta 2 dalių manga, kurią piešė Toshitsugu Iida.

## Siužetas

„Wolf’s Rain“ veiksmas vyksta postapokaliptiniais laikais, kai žemė yra ekologiškai nuniokota, visur tvyro gili žiema, o žmonės gyvena skurde. Legenda *Mėnulio knygoje* pasakoja, kad vilkai yra mistiška gyvūnų rūšis, kuri į žemę atėjo iš vietos, vadinamos *Rakuen* (Rojaus). Ateityje vilkai ieškos kelio grįžti į savąjį Rakuen, bet pirma jie turi rasti Gėlių mergelę – mistišką, iš mėnulio gėlės esencijos sukurtą mergelę, kuri gali vilkams parodyti kelią į Rojų. Ši legenda daugumos yra pamiršta, nes, kaip buvo manoma, vilkai jau 200 metų yra išnykę. Bet keliems vilkams pavyko išlikti įsiliejus į žmonių visuomenę.

## Serijos

## Muzika
Garso takelį „Wolf’s Rain“ parašė ir aranžavo kompozitorė Yoko Kanno. Dainas atliko daugelis atlikėjų, kaip kad Maaya Sakamoto, Raj Ramayya, Ilaria Graziano, Steve Conte ir Joyce. Japonijoje buvo išleisti du dainų rinkiniai. 2003 m. kovo 29 d. „Wolf’s Rain Original Soundtrack, Volume 1“, o 2004 m. sausio 21 d. „Wolf’s Rain Original Soundtrack, Volume 2“. JAV garso takelį, pavadinimu „Wolf’s Rain Original Soundtrack“, išleido „Bandai Entertainment“. Serijos pabaigoje skambanti „Gravity“ daina buvo išleista kaip singlas.

## Nuorodos
*  (anime)
*  (OVA)
*  (manga)
Rudasis pjautuvasnapis rojaus paukštis

**Rudasis pjautuvasnapis rojaus paukštis** (*Epimachus meyeri*) – žvirblinių (*Passeriformes*) būrio rojaus paukščių (*Paradisaeidae*) šeimos paukštis.
Sieros trioksidas

**Sieros trioksidas** – cheminė medžiaga, kurios formulė SO3. Normaliomis sąlygomis tai yra bespalvės, turinčios specifinį kvapą, dujos. Ši medžiaga daro didelę įtaką aplinkos taršai, reaguodama su vandens garais iš jos susidaro H<sub>2</sub>SO<sub>4</sub> (vienas iš rūgščių lietų komponentų).

## Cheminės reakcijos
SO3 yra H<sub>2</sub>SO<sub>4</sub> rūgšties anhidridas. Tokiu atveju, vyksta reakcija:
: \mathrm{\ SO_3 + H_2O \ \longrightarrow \ H_2SO_4 (+88 kJ/mol)}
Ši reakcija vyksta dideliu greičiu ir yra endoterminė. Nuo 340 °C, sieros rūgštis, sieros trioksidas ir vanduo egzistuoja kartu gana dideliomis koncentracijomis.

Sieros trioksidas taip pat reaguoja su sieros dichloridu, kurio metu išsiskiria naudingas reagentas tionilo chloridas:
: \mathrm{\ SO_3 + SCl_2 \ \longrightarrow \ SOCl_2 + SO_2}

## Gamyba
Sieros trioksidas laboratorijoje gali būti pagamintas panaudojant dviejų lygių natrio bisulfato pirolizę:
;1) dehidratacija:
: \mathrm{\ 2NaHSO_4 \ \longrightarrow \ Na_2S_2O_7 + H_2O}
;2) krekingas:
: \mathrm{\ Na_2S_2O_7 \ \longrightarrow \ Na_2S_2O_4 + SO_3}
Šis metodas veiks ir su kitų metalų bisulfatais, pagrindinis faktorius yra tarpinės pirosulfato druskos stabilumas.

Pramonėje SO3 yra gaminamas kontaktiniu metodu: sieros dioksidas (paprastai išskiriamas deginant sierą arba piritą) iš pradžių yra išgryninamas elektrostatiniu nusodinimu. Išgrynintas SO2 yra oksiduojamas deguonimi tarp 400–600 °C katalizuojant per vanadžio pentoksidą (V2O5), aktyvintą su kalio oksidu (K2O), padedant diatomitui arba kvarcui.

Didžioji dalis sieros trioksido, pagaminto šiuo būdu, yra paverčiama sieros rūgštimi ne tiesioginiai pridedant vandens, su kuriuo jis suformuoja rūgštinį rūką, bet absorbuojant koncentruotoje sieros rūgštyje ir pasigaminusį oleumą atskiedžiant vandeniu.
Žemasis Tauernas

**Žemasis Tauernas** () – kalnai Austrijoje (Zalcburgo ir Štirijos žemės), priklausantys Centrinėms Alpėms. Aukščiausia viršūnė – Hochgolingo kalnas (2863 m). Nuo Aukštojo Tauerno skiria Mura. Išteka Enso upė. Kalnuose išplėtotas turizmas, žiemos sportas.
Vienos baseinas

**Vienos baseinas** () – tektoninės-nuosėdinės kilmės baseinas tarp Alpių ir Karpatų kalnų. 50 % baseino yra Žemutinėje Austrijoje, kita dalis Čekijoje ir Slovakijoje. Gelmėse randama naftos ir dujų.
Sieros monoksidas

**Sieros monoksidas** – cheminė medžiaga, kurios cheminė formulė yra SO. Tai nestabilus junginys, kuris susiformuoja, kai vienatomis deguonis reaguoja su siera: 2O + S2 → 2SO.

Oksidas yra pagaminamas sonoliuminescencijos eksperimentuose, jeigu vietoje vandens yra naudojama sieros rūgštis.

Natūraliai sieros monoksidas egzistuoja Jupiterio palydovo Ijo toro plazmoje ir tarpžvaigždinėje erdvėje.
Klintinių Alpių nacionalinis parkas

**Klintinių Alpių nacionalinis parkas** vienas iš 6 Austrijos parkų, įkurtas 1997 metais, Šiaurinės Alpės kalnuose. 4/5 – miškas, jame veisiasi įvairūs augalai ir gyvūnai: apie 50 rūšių žinduolių, 80 rūšių paukščių, net 1600 rūšių drugių ir kt. Parke dalinai leidžiamas turizmas, žiemos sportas. Netoli parko teka Ensas. Hohe Nock – aukščiausias parko kalnas siekia 1963 metrus.

## Nuorodos
* Oficialus parko puslapis
SO

**SO** gali reikšti:

* Somalio – ISO 3166-1 standartu apibrėžtas šalies dviejų raidžių kodas;
* ISO 3166-2:SO – ISO 3166-2 standarto sudėtinė dalis apibrėžianti Somalio padalijimą į regionus;
* Sieros monoksidas – cheminė medžiaga, kurios cheminė formulė yra SO.

**so** gali reikšti:
* Somalių kalbos kodą (pagal ISO 639-1 standartą);
* Somalių Vikipedija (:so:).
Aukštutinio Tauerno nacionalinis parkas

**Aukštutinio Tauerno nacionalinis parkas** – didžiausias Austrijos nacionalinis parkas (1800&nbsp;km²). Parkas apima didelę dalį Rytinių Alpių Austrijos centrinio kalnagūbrio, Aukštojo Tauerno kalnyne, tarp Izelio, Miolio, Muros ir Zalcacho ištakų, ir tęsiasi virš 100 km iš rytų į vakarus ir virš 40 km iš šiaurės į pietus. Labiausiai žinomas dėl Krimlo krioklio, Umbaltalio krioklių. Jame yra aukščiausia Austrijos viršūnė Grosglokneris.

Įkurtas 1981 m. Iš 1800 km² nacionalinio parko ploto 805&nbsp; km² yra Zacburgo žemėje, 611&nbsp; km² Tirolyje ir 420&nbsp; km² Karintijoje.

Didžiausios Austrijos viršūnės – Grosglokneris (3798 m) ir Grosvenedigeris (3662 m) – yra vadinamojoje parko „centrinėje zonoje“, kur gamtos apsauga turi aukščiausią prioritetą. „Išorinė zona“ šimtmečiais buvo veikiama žmonių ūkinės veiklos ir pasižymi alpinių pievų rūšių įvairove bei specifine infrastruktūra (tradiciniai alpinių pievų statiniai, akmenų mūras ir pan.). Saugoma teritorija yra prieglobstis tūkstančiams gyvūnų ir augalų rūšių. Nacionalinis parkas rūpinasi nykstančių rūšių išsaugojimu ir jų populiacijų atkūrimu.

Nacionaliniame parke skatinamas kuo mažiau gamtą veikiantis turizmas. Siūlomos ekskursijos, pėsčiųjų takai.
Ciklobutanas

**Ciklobutanas**, C4H8, yra alkanas su keturiais ratu išsidėsčiusiais anglies atomais, dujos. Parduodamos kaip suskystintos dujos. Ciklobutanais taip pat vadinami ciklobutano junginiai.

Šio junginio atomai, išsidėstę 90° kampu, dėl ypatingai didelės įtampos turi aukštos energijos tarpusavio cheminius ryšius (aukštesnės nei linijinės struktūros butanai ar sudėtingesni cikloalkanai) ir daugiau nei 500 °C temperatūroje junginys tampa nestabilus.

Ciklobutano molekulė išsidėsčiusi erdvėje ne plokščiai, o „klostėmis“. Vienas anglies atomas sudaro 25° kampą su likusių trijų anglies atomų plokštuma.

Gamtoje ciklobutanas randamas kai kuriose molekulėse, pvz., pentacikloanamoksinė rūgštis, sudaryta iš penkių ciklobutano struktūrų, kurios vidinė įtampa trigubai didesnė nei ciklobutano. Ši rūgštis randama retų bakterijų, vykdančių anaerobinę amoniako oksidaciją, membranose. Taip pat gamtoje aptinkami susiję fenestranai (savo forma langus primenančios molekulinės struktūros, labai nestabilūs, ciklinių molekulių junginiai).
ADH

**ADH** gali reikšti:

* Antidiurezinis hormonas (vazopresinas), daro įtaką inkstų darbui;
* Alkoholio dehidrogenazė, alkoholio skaidymo fermentas.
Car and Driver

**„Car and Driver“** – amerikiečių žurnalas apie automobilius. Žurnalo tiražas yra 1,36 mln., priklauso kompanijai „Hachette Filipacchi Magazines“. Pagrindinis biuras Niujorke, tačiau nuo XX a. 8-ojo dešimtmečio žurnalas leidžiamas Mičigano valstijoje.

## Istorija

Pirmas žurnalas pasirodė 1955 metais ir vadinosi „Sports Car Illustrated“. Ankstyvaisiais metais žurnalas orientavosi prie mažų importuojamų sportinių automobilių. 1961 metais redaktorius Karl Ludvigsen pervadino žurnalą į „Car and Driver“. 2005 metais žurnalui sukako 50 metų.

Vietoje to, kad žurnalas išrinktų metų automobilį, jis kiekvienais metais išrenka 10 geriausių automobilių.
Union 76

**Union 76** yra benzino kolonėlių tinklas Jungtinėse Amerikos Valstijoje. Įmonės savaininkas yra ConocoPhillips. 2005 metais Union 76 buvo sujungta su Chevron Corporation.

1997 metais Unocal (kompanijos tikrasis savinikas ir įkurėjas) pardavė Union 76 Tosco Corporation kompanijai, o Tosco buvo nupirkta Phillips Petroleum kuri susijungė su Conoco ir tapo ConocoPhillips. Unocal ir toliau priklausė „76“ prekinis ženklas. 2005 metų rugpjūčio 10 Chevron Corporation įsigijo Unocal.

Union 76 yra garsi dėl savo ženklo, kuris yra didelis oranžinis kamuolys ant kurio parašyta '76'. Daugelyje benzino kolonėlių rutulys sukdavosi, kai būdavo įjungtas apšvietimas. Pirmas tokio dizaino kamuolys pasirodė 1962 metais Sietlo pasaulinėje mugėje, jį sukūrė Ray Pedersen.

2005 metais, naujasis savininkas ConocoPhillips pradėjo Union 76 benzino kolonėlių atnaujinimą. Jie pakeitė apvalų oranžinį 76 rutulį, į plokščia raudoną rutulį su mėlynomis raidėmis.

ConocoPhillips šališkai nusprendė atiduoti senus oranžinius 76 rutulius į muzėjų ir įrengti naujus raudonus.

## Nuorodos
* Benzinas
* Nafta
Daržinis krokas

**Daržinis krokas** (*Crocus sativus*) – vilkdalginių (*iridaceae*) šeimos, krokų (*crocus*) genties gėlė.

Žydi rudenį melsvos arba violetinės spalvos žiedais. 

Iš daržinio krokų purkų gaminamas brangus prieskonis – šafranas, kurį gurmanai laiko delikatesu.
Imperatoriškasis rojaus paukštis

**Imperatoriškasis rojaus paukštis** (*Paradisaea guilielmi*) – žvirblinių (*Passeriformes*) būrio rojaus paukščių (*Paradisaeidae*) šeimos paukštis.
Puošnusis rojaus paukštis

**Puošnusis rojaus paukštis** (*Paradisaea decora*) – žvirblinių (*Passeriformes*) būrio rojaus paukščių (*Paradisaeidae*) šeimos paukštis.
Tikrieji rojaus paukščiai

**Tikrieji rojaus paukščiai** (*Paradisaea*) – žvirblinių (*Passeriformes*) būrio rojaus paukščių (*Paradisaeidae*) šeimos paukščių gentis.

Gentyje 7 rūšys.
## Rūšys
* Mažasis rojaus paukštis (*Paradisaea minor*)
* Didysis rojaus paukštis (*Paradisaea apoda*)
* Ragiana (*Paradisaea raggiana*)
* Puošnusis rojaus paukštis (*Paradisaea decora*)
* Raudonasis rojaus paukštis (*Paradisaea rubra*)
* Imperatoriškasis rojaus paukštis (*Paradisaea guilielmi*) 
* Mėlynasis rojaus paukštis (*Paradisaea rudolphi*)


Image:Paradisaea apoda.jpg|Didysis rojaus paukštis (*Paradisaea apoda*)
Image:Paradisaea raggiana.png| Ragiana (*Paradisaea raggiana*)
Image:Paradesia decora Keulemans.jpg|Puošnusis rojaus paukštis (*Paradisaea decora*)
Image:Stavenn Paradisaea rubra 00.jpg| Raudonasis rojaus paukštis (*Paradisaea rubra*)
Image:Paradisaea guilielmi by Bowdler Sharpe.jpg| Imperatoriškasis rojaus paukštis (*Paradisaea guilielmi*) 
Image:Paradisaea rudolphi by Bowdler Sharpe.jpg| Mėlynasis rojaus paukštis (*Paradisaea rudolphi*)
Pjautuvauodegiai rojaus paukščiai

**Pjautuvauodegiai rojaus paukščiai** (*Cicinnurus*) – žvirblinių (*Passeriformes*) būrio rojaus paukščių (*Paradisaeidae*) šeimos paukščių gentis.

Gentyje yra 3 rūšys:

## Rūšys
* Didingasis rojaus paukštis (*Cicinnurus magnificus*)
* Vilsono rojaus paukštis (*Cicinnurus respublica*)
* Karališkasis rojaus paukštis (*Cicinnurus regius*)
Igoris Morinas

**Igoris Morinas** (g. 1975 m. vasario 21 d.) – Lietuvos futbolininkas, žaidęs saugo arba puolėjo pozicijose.

Taip pat ilgametis rinktinės žaidėjas. Didžiąją karjeros dalį praleido „Žalgiryje“, tačiau žaidė ir Vokietijos klubuose. Dar žaisdamas išsilaikė UEFA trenerio B licenziją. Pabaigęs karjerą, tapo vaikų treneriu „Baltijos futbolo akademijoje“. 

2020 m. įgijo UEFA PRO trenerio licenciją.

## Laimėjimai

* Baltijos taurė: 1997, 2005

## Įvarčiai Lietuvos rinktinėje

## Nuorodos
Manukodijos

**Manukodijos** (*Manucodia*) – žvirblinių (*Passeriformes*) būrio rojaus paukščių (*Paradisaeidae*) šeimos paukščių gentis.

Gentyje 5 rūšys:

## Rūšys
* Žvilgančioji manukodija (*Manucodia atra*)
* Džobi manukodija (*Manucodia jobiensis*)
* Žalioji manukodija (*Manucodia chalybata*)
* Garbanotakuodė manukodija (*Manucodia comrii*)
* Manukodija trimitininkė (*Manucodia keraudrenii*)
Antivirusinė programa

**Antivirusinė programa** – kompiuterinė programa, skirta aptikti ir nukenksminti kompiuterinius virusus. Dabartinės antivirusinės programos dažnai sujungia antivirusinę peržiūrinčią programą (kuri paleidžiama naudotojo nurodymu ir tikrina failus arba laikmenas) ir antivirusinę budinčią programą (tikrinančią programų, diskų būklę ir visus kreipinius į failus).

## Šaltiniai
David Healy

**Deividas Hylis** (g. 1979 m. rugpjūčio 5 d.) – Šiaurės Airijos futbolininkas, ilgametis Šiaurės Airijos rinktinės pagrindinis puolėjas. Vėliau – futbolo treneris.

2010 m. vasario 1 d. iki sezono pabaigos buvo išnuomotas Ipswich Town klubui. 2011 m. sausio 30 d. pasirašė kontraktą su Škotijos Rangers klubui.

Deividas Hyli jau yra įmušęs 27 įvarčius atstovaudamas Šiaurės Airiją ir yra rezultatyviausias visų laikų rinktinės žaidėjas. Jis taip pat vienas iš atrankos į XIII Europos futbolo čempionatą rezultatyviausių žaidėjų. Deividas Hyli taip pat yra įmušęs istorinį įvartį 2005 m. rugsėjo 7 d. prieš Anglijos rinktinę, atnešusį pergalę Šiaurės Airijai.

## Išnašos

## Nuorodos
*
Kabaljitas

**Kabaljitas** () – kvartalas centrinėje Argentinos sostinės Buenos Airių dalyje. Tai vienintelis 6-osios komunos kvartalas.

Kvartalas ribojamas Rio de Žaneiro, Rivadavijos, La Platos, Direktorijos, Kurapaligvės, Donato Alvareso, Chuano B. Chusto, San Martino ir Anchelio Galjardo aveniu. Iš Kabaljito įžymybių minėtini: Tramvajų muziejus, *[[Fin de Siècle]]* architektūros pastatai, Progreso turgus, Švč. Kaakupės Mergelės bažnyčia, Buenos Airių universiteto filosofijos fakultetas. Kabaljite įsikūręs Ferro Carril Oeste futbolo klubas.
Pederastija

**Pederastija** ( 'vaikas' +  'meilužis') – homoseksualus suaugusio vyro santykis su jaunuoliu Antikoje (senovės graikų ir romėnų visuomenėse). Senasis lotyniškas žodis *pæderasta* paimtas iš Platono veikalo „Puota“.

Šiuolaikinėse visuomenėse pederastijos legalumą kontroliuoja įstatymai.

## Šaltiniai
Paradigalos

**Paradigalos**, arba **skarmaluotieji rojaus paukščiai** (*Paradigalla*) – žvirblinių (*Passeriformes*) būrio rojaus paukščių (*Paradisaeidae*) šeimos paukščių gentis.

Gentyje 2 rūšys:

## Rūšys
* Ilgauodegė paradigala (*Paradigalla carunculata*)
* Trumpauodegė paradigala (*Paradigalla brevicauda*)
Viktorijos rojaus paukštis

**Viktorijos rojaus paukštis** (*Ptiloris victoriae*) – žvirblinių (*Passeriformes*) būrio rojaus paukščių (*Paradisaeidae*) šeimos paukštis.
Šiaurės Airijos vyrų futbolo rinktinė

**Šiaurės Airijos vyrų futbolo rinktinė** – Šiaurės Airijai atstovaujanti nacionalinė futbolo rinktinė, kontroliuojama Šiaurės Airijos futbolo asociacijos. Iki 1921 m., kai visa Airija priklausė JK, buvo bendra Airijos futbolo rinktinė. Airijos respublikai atsiskyrus, sukūrė savo futbolo rinktinę, bei asociaciją. Šiaurės Airija dalyvavo pasaulio futbolo čempionate 3 kartus, o 1958 m. ir 1982 m. pasiekė ketvirtfinalį. 2016 m. debiutavo Europos futbolo čempionate, kur pasiekė aštuntfinalį.

## Dalyvavimas Pasaulio čempionatuose

* 1930 – 1938 – *nedalyvavo*
* 1950 – *neįveikė atrankos*
* 1954 – *neįveikė atrankos*
* 1958 – ketvirtfinalis
* 1962 – 1978 – *neįveikė atrankos*
* 1982 – ketvirtfinalis
* 1986 – I etapas
* 1990 – 2014 – *neįveikė atrankos*

## Dalyvavimas Europos čempionatuose
* 1960 – *nedalyvavo*
* 1964 – 2012 – *neįveikė atrankos*
* 2016 – aštuntfinalis
* 2020–2024  – *neįveikė atrankos*

## Žymesni žaidėjai
*George Best (1964–1977)
*Danny Blanchflower (1949–1963)
*Roy Carroll (1997–)
*Steven Davis (2005–)
*Mal Donaghy (1980–1994)
*Keith Gillespie (1994–2008)
*David Healy (2000–2013)
*Aaron Hughes (1998–)
*Pat Jennings (1964–1986)
*Kyle Lafferty (2006–)

## Treneriai
*  Peter Doherty (1951–1962)
*  Bertie Peacock (1962–1967)
*  Billy Bingham (1967–1971)
*  Terry Neill (1971–1975)
*  Dave Clements (1975–1976)
*  Danny Blanchflower (1976–1979)
*  Billy Bingham (1980–1994)
*  Bryan Hamilton (1994–1998)
*  Lawrie McMenemy (1998–1999)
*  Sammy McIlroy (2000–2003)
*  Lawrie Sanchez (2004–2007)
*  Nigel Worthington (2007–2011)
*  Michael O'Neill (2011–dabar)

## Nuorodos

* Oficiali asociacijos svetainė